pythainlp/thai-wiki-dataset-v3 huggingface dataset:
จุดยอด (คอมพิวเตอร์กราฟิกส์)

จุดยอด (vertex) ในทางคอมพิวเตอร์กราฟิกส์ เป็นองค์ประกอบพื้นฐานที่เก็บชุดของสมบัติที่จำเป็นสำหรับการสร้างแบบจำลองสามมิติ เช่น ตำแหน่งภายในปริภูมิสามมิติ ใน OpenGL ค่าที่ตั้งไว้ล่วงหน้าของจุดยอดจะรวมสมบัติต่าง ๆ เช่น ตำแหน่ง เวกเตอร์แนวฉาก สี สีเสริม และพิกัดบนลายผิว และสามารถเพิ่มสมบัติอื่น ๆ ผ่านการเขียนโปรแกรมการให้แสงเงา
== ความเกี่ยวข้องกับเรขาคณิต ==
ในคอมพิวเตอร์กราฟิกส์ แบบจำลองสามมิติมักจะแสดงเป็นรูปทรงหลายหน้าที่ประกอบด้วย รูปสามเหลี่ยม ข้อมูลที่อยู่ในจุดยอดนั้นไม่เพียงแค่พิกัดที่อยู่ในรูปทรงเรขาคณิต แต่ยังประกอบไปด้วยข้อมูลเพิ่มเติมที่จำเป็นสำหรับการแสดงผล เช่น สี คุณสมบัติการสะท้อน พิกัดบนลายผิวและแนวฉาก ฯลฯ
== อ้างอิง ==
คอมพิวเตอร์กราฟิกส์
ไทยแลนด์ อเมเจอร์ลีก ฤดูกาล 2566 – โซนภาคตะวันออก

ไทยแลนด์ อเมเจอร์ลีก ฤดูกาล 2566 โซนภาคตะวันออก เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2566 จัดการแข่งขันโดยสมาคมฟุตบอลแห่งประเทศไทย การแข่งขันจะแบ่งออกเป็น 2 โซนย่อยได้แก่ภาคตะวันออกตอนบน และภาคตะวันออกตอนล่าง
== รูปแบบการแข่งขัน ==
การแข่งขันในฤดูกาล 2566 จะแบ่งออกเป็นสองโซนย่อยได้แก่ภาคตะวันออกตอนบนและภาคตะวันออกตอนล่าง โดยในโซนภาคตะวันออกตอนบนจะแข่งแบบแพ้คัดออกจำนวน 1 นัด โดยทีมที่ชนะจะผ่านเข้ารอบแพ้คัดออกโซนย่อย และภาคตะวันออกตอนล่างจะแข่งแบบแบ่งกลุ่ม โดยเริ่มจากรอบมินิลีก แบ่งออกเป็นกลุ่มเอ 3 สโมสร และกลุ่มบี 4 สโมสร โดยแข่งขันกันแบบพบกันหมด
== สโมสรที่เข้าแข่งขัน ==
ในฤดูกาล 2566 มีสโมสรเข้าแข่งขันจำนวน 12 สโมสร โดยแบ่งออกเป็นภาคตะวันออกตอนบน 5 สโมสร และภาคตะวันออกตอนล่าง 7 สโมสร
=== ภาคตะวันออกตอนบน ===
=== ภาคตะวันออกตอนล่าง ===
== สนามแข่งขัน ==
การแข่งขันในโซนภาคตะวันออกใช้สนามแข่งขันในจังหวัดต่าง ๆ ดังนี้
จังหวัดฉะเชิงเทรา – สนามกีฬากลางจังหวัดฉะเชิงเทรา (สุบินพิมพยะจันทร์) อำเภอเมืองฉะเชิงเทรา
จังหวัดชลบุรี
* สนามกีฬาศูนย์เยาวชนเมืองพัทยา อำเภอบางละมุง
* สนามกีฬาเทศบาลเมืองศรีราชา อำเภอศรีราชา
* แบทเทิลชิฟสเตเดียม อำเภอสัตหีบ
== การแข่งขันในโซนภาคตะวันออกตอนบน ==
การจับสลากคู่แข่งขันมีขึ้นในวันที่ 21 เมษายน 2566
=== รอบแพ้คัดออก ===
==== รอบคัดเลือก ====
----
==== รอบรองชนะเลิศ ====
== การแข่งขันในโซนภาคตะวันออกตอนล่าง ==
การจับสลากแบ่งสายมีขึ้นในวันที่ 21 เมษายน 2566
=== รอบมินิลีก ===
กลุ่มเอ
กลุ่มบี
----
----
=== รอบแพ้คัดออก ===
== รอบชิงชนะเลิศ ==
รอบชิงชนะเลิศโซนภาคตะวันออกตอนบน
รอบชิงชนะเลิศโซนภาคตะวันออกตอนล่าง
รอบชิงชนะเลิศโซนภาคตะวันออก
== อ้างอิง ==
ไทยแลนด์ อเมเจอร์ลีกแบ่งตามฤดูกาล
ฟุตบอลในประเทศไทยปี พ.ศ. 2566
การแข่งขันกีฬาในจังหวัดฉะเชิงเทรา
การแข่งขันกีฬาในจังหวัดชลบุรี
ฟรอยลา ซาลาม

เดมฟรอยลา ซาลาม (Dame Froyla Tzalam) เป็นนักมานุษยวิทยาชาวเบลีซ และผู้นำชุมชนโมปานมายา ซึ่งดำรงตำแหน่งผู้สำเร็จราชการเบลีซตั้งแต่วันที่ 27 พฤษภาคม ค.ศ. 2021 โดยซาลามเป็นคนพื้นเมืองเชื้อสายมายาคนแรกที่ดำรงตำแหน่งผู้สำเร็จราชการของประเทศใด ๆ ในประวัติศาสตร์ของเครือจักรภพ
== อ้างอิง ==
ศิษย์เก่าจากมหาวิทยาลัยซัสเซกซ์
บัมป์แมปปิง

บัมป์แมปปิง (bump mapping) เป็นเทคนิคในทางคอมพิวเตอร์กราฟิกส์ที่ใช้ในการเร็นเดอร์ ทำโดยพิจารณาความแตกต่างของเวกเตอร์แนวฉากบนพื้นผิวของวัตถุโดยใช้แผนที่ความสูงเพื่อนำไปคำนวณแสงและเงาให้กับแต่ละพิกเซล ภาพที่ได้จะมีความสมบูรณ์และมีรายละเอียด ใกล้เคียงกับรายละเอียดที่เป็นอยู่ในธรรมชาติมากขึ้น
เทคนิคนี้ได้ถูกเผยแพร่โดยจิม บลินในปี 1978
== เปรียบเทียบกับวิธีอื่น ๆ ==
ตั้งแต่ช่วงปี 2000 เป็นต้นมา วิธีการนอร์มัลแมปปิง ได้เป็นที่นิยมใช้มากกว่าบัมป์แมปปิง ถูกใช้โดยทั่วไปในการทำ 3DCG เช่น ในเกม นอร์มัลแมปปิงสามารถเก็บข้อมูลทิศทางในแนวแกน x, y, z ต่างจากบัมป์แมปปิงซึ่งเก็บได้เฉพาะข้อมูลความสูง จึงสามารถแสดงได้แม่นยำกว่า อย่างไรก็ตาม นอร์มัลแมปปิงจะต้องแสดงผลโดยใช้เครื่องมือพิเศษบางประเภท ในขณะที่บัมป์แมปปิงมีข้อดีตรงที่สามารถสร้างด้วยมือได้อย่างง่ายดายโดยใช้ซอฟต์แวร์ระบายสี
เทคนิคขั้นสูงอื่น ๆ เช่น พารัลแลกซ์แมปปิง ยังถูกใช้กันโดยทั่วไปในเกมตั้งแต่ยุคปี 2010 เป็นต้นมา บัมป์แมปปิงและนอร์มัลแมปปิงนั้นจะแสดงเฉพาะเงาโดยการเปลี่ยนความอ่อนเข้มโดยที่ยังคงรักษาตำแหน่งของพื้นผิวของวัตถุไว้ตามเดิม ทำให้ดูไม่เป็นธรรมชาติเมื่อผิวมีความนูนเว้าขนาดใหญ่มาก ส่วนพารัลแลกซ์แมปปิงจะมีการเลื่อนพิกัดของลายผิวของวัตถุ จึงสามารถแสดงได้แม่นยำยิ่งขึ้น
อย่างไรก็ตาม ทั้งบัมป์แมปปิง นอร์มัลแมปปิง และพารัลแลกซ์แมปปิง ต่างก็ไม่ได้เปลี่ยนรูปร่างของวัตถุ ดังนั้นเงาร่างของตัววัตถุจะไม่เปลี่ยนแปลง ดังนั้น แม้จะใช้วิธีพารัลแลกซ์แมปปิงซึ่งสามารถแสดงออกได้อย่างสมจริง การแสดงออกใกล้กับเงาร่างของวัตถุนั้นก็ยังอาจดูไม่เป็นธรรมชาติ
อีกวิธีที่คล้ายกับบัมป์แมปปิงคือ ดิสเพลซเมนต์แมปปิง ซึ่งเป็นอีกเทคนิคระดับสูงที่ใช้ในการสร้างหนัง แม้ว่าจะไม่นิยมใช้กับเกมช่วงยุคปี 2010 เนื่องจากการกินทรัพยากรเครื่องหนักเกินไป ข้อแตกต่างคือบัมป์แมปปิงจะเปลี่ยนเฉพาะพื้นผิวแนวฉากเพื่อเปลี่ยนลักษณะที่แสงตกกระทบ ทำให้ดูราวกับว่ามีการนูนและเว้า ในขณะที่ดิสเพลซเมนต์แมปปิงจะเปลี่ยนรูปร่างของตัววัตถุไปเลย จึงสามารถแสดงได้อย่างแม่นยำยิ่งขึ้น
คอมพิวเตอร์กราฟิกส์สามมิติ
คอมพิวเตอร์กราฟิกส์
สติเยปาน เมซิช

สติเยปาน เมซิช (Stjepan Mesić; 24 ธันวาคม พ.ศ. 2477 –) เป็นนักกฎหมายและนักการเมืองชาวโครเอเชียซึ่งดำรงตำแหน่งประธานาธิบดีคนที่สองของโครเอเชียตั้งแต่ปี พ.ศ. 2543 จนถึงปี พ.ศ. 2553 ก่อนหน้านี้เขาเคยดำรงตำแหน่งนายกรัฐมนตรีของสาธารณรัฐสังคมนิยมโครเอเชีย ประธานาธิบดีคนสุดท้ายของสหพันธ์สาธารณรัฐสังคมนิยมยูโกสลาเวีย เลขาธิการขบวนการไม่ฝักใฝ่ฝ่ายใด หลังโครเอเชียได้รับเอกราชเขายังดำรงตำแหน่งเป็นประธานรัฐสภาโครเอเชียตั้งแต่ พ.ศ. 2535 ถึง พ.ศ. 2537 รวมทั้งยังเป็นผู้พิพากษาที่นาชีเชและนายกเทศมนตรีเมืองออราฮอวิชาซึ่งเป็นบ้านเกิดของเขา
เมซิชเคยเป็นสมาชิกสภาผู้แทนราษฎรของสาธารณรัฐสังคมนิยมโครเอเชียในช่วงคริสต์ทศวรรษ 1960 จากนั้นได้เว้นว่างงานการเมืองเป็นเวลานานจนกระทั่งในปี พ.ศ. 2533 เขาได้รับเลือกให้เป็นนายกรัฐมนตรีของสาธารณรัฐสังคมนิยมโครเอเชียในนามพรรคสหภาพประชาธิปไตยโครเอเชีย และยังดำรงตำแหน่งประธานาธิบดีของสหพันธ์สาธารณรัฐสังคมนิยมยูโกสลาเวียก่อนล่มสลายใน พ.ศ. 2534 หลังจากการล่มสลายของยูโกสลาเวีย เขาได้รับเลือกให้เป็นประธานรัฐสภาโครเอเชีย ก่อนจะลาออกจากพรรคสหภาพประชาธิปไตยโครเอเชียเพื่อจัดตั้งพรรคประชาธิปไตยอิสรนิยมแห่งโครเอเชีย ก่อนที่ในปี พ.ศ. 2540 สมาชิกพรรคดังกล่าวจะรวมกับพรรคประชาชนโครเอเชีย
หลังการถึงแก่อสัญกรรมของฟราโญ ตุจมันในปี พ.ศ. 2542 เขาได้รับการเลือกตั้งให้เป็นประธานาธิบดีคนที่สองของโครเอเชียในเดือนกุมภาพันธ์ พ.ศ. 2543 เขาเป็นประธานาธิบดีโครเอเชียคนสุดท้ายที่ดำรงตำแหน่งด้วยระบอบกึ่งประธานาธิบดีก่อนที่จะมีการเปลี่ยนระบอบการปกครองเป็นสาธารณรัฐระบบรัฐสภาโดยลดอำนาจของประธานาธิบดีลง ต่อมาเขาได้รับการเลือกตั้งกลับมาอีกครั้งในปี พ.ศ. 2548 ในวาระการดำรงตำแหน่งประธานาธิบดีสมัยที่สองของเขาเป็นช่วงที่เขาได้รับคะแนนนิยมจากประชาชนโครเอเชียมากที่สุดจากการสำรวจความคิดเห็นโดยสื่อภายในประเทศ
ในเดือนกุมภาพันธ์ พ.ศ. 2545 เมซิชเดินทางเยือนประเทศไทยอย่างเป็นทางการในฐานะแขกของรัฐบาลทักษิณ ชินวัตร และได้เข้าเฝ้าสมเด็จพระกนิษฐาธิราชเจ้า กรมสมเด็จพระเทพรัตนราชสุดา สยามบรมราชกุมารี
== อ้างอิง ==
บุคคลที่เกิดในปี พ.ศ. 2477
บุคคลที่ยังมีชีวิตอยู่
ประธานาธิบดีโครเอเชีย
นักการเมืองโครเอเชีย
ลุยจี เบลตราเม กวัตตรอกกี และมารีอา กอร์ซีนี

ลุยจี เบลตราเม กวัตตรอกกี (Luigi Beltrame Quattrocchi; 12 มกราคม ค.ศ. 1880 – 9 พฤศจิกายน ค.ศ. 1951) และมารีอา กอร์ซีนี-เบลตราเม กวัตตรอกกี (Maria Corsini-Beltrame Quattrocchi; 24 มิถุนายน ค.ศ. 1884 – 26 สิงหาคม ค.ศ. 1965) เป็นฆราวาสนิกายโรมันคาทอลิกชาวอิตาลีสองคนที่แต่งงานกัน ซึ่งกลายเป็นคู่รักคู่แรกที่ได้รับการประกาศเป็นบุญราศีพร้อมกันใน ค.ศ. 2001 ตามที่สมเด็จพระสันตะปาปายอห์น ปอลที่ 2 กล่าวไว้ พวกเขาดำเนินชีวิตแบบ "ธรรมดาในแบบที่ไม่ธรรมดา" พวกเขาได้รับการเฉลิมฉลองในวันที่ 25 พฤศจิกายน—ซึ่งเป็นวันครบรอบแต่งงานของพวกเขา
== อ้างอิง ==
== อ่านเพิ่ม ==
== แหล่งข้อมูลอื่น ==
Article about Luigi and Maria Beltrame Quattrocchi from a scout magazine of AGESCI.
father Paolino Beltrame Quattrocchi, one of their sons
บุคคลที่เกิดในปี พ.ศ. 2423
บุคคลที่เกิดในปี พ.ศ. 2427
บุคคลที่เสียชีวิตในปี พ.ศ. 2494
บุคคลที่เสียชีวิตในปี พ.ศ. 2508
พยาบาลชาวอิตาลี
นักเขียนชาวอิตาลี
จุงโกะ โอฮาชิ

จุนโกะ โอฮาชิ (; 26 เมษายน ค.ศ. 1950 - 9 พฤศจิกายน ค.ศ. 2023) เป็นนักร้องชาวญี่ปุ่น เติบโตในเมืองยูบาริ จังหวัดฮกไกโด จุงโกะเริ่มเข้าสู่วงการบันเทิงตั้งแต่ 1974
== ชีวิตช่วงต้น ==
โอฮาชิ เกิดเมื่อ 26 เมษายน 1950 ในเมืองยูบาริ จังหวัดฮกไกโด ญี่ปุ่น
ในสมัยประถม เธอพบว่าตัวเองเริ่มหลงรักเสียงเพลงและสนใจการขับร้อง เพราะเธอมีสมาชิกครอบครัวผู้มีดนตรีในหัวใจ โดยพี่สาวของเธออีก 3 คนก็ชอบในดนตรีสากล พี่สาวคนโตชอบฟังเพลงป็อปของศิลปินอเมริกันช่วงยุค 60 พี่สาวคนรองเล่นแซกโซโฟน พี่สาวคนเล็กชอบในเพลงแนวอาร์แอนด์บี และ โซลของค่าย Motown Recordds
พ่อแม่ของเธอทำกิจการร้านอาหาร โดยมักจะเปิดเพลงตะวันตกคลอ เพื่อสร้างบรรยากาศในร้าน เธอมักฝึกร้องเพลงตามประสาเด็กอยู่บ่อยครั้ง เธอเรียนรู้การร้องเพลงผ่านการฟังและจับจังหวะดนตรีด้วย
== วงการดนตรี ==
เธอเริ่มความฝันด้วยการเข้าสู่รั้ว Fuji Women's Junior College เธอเริ่มต้นร้องด้วยเพลงแนว ฮาร์ดร็อก ก่อนจะปรับมาเป็นแนวโซล และ ป็อป เธอมีศิลปินต้นแบบคือ Sergio Mendes & Basil’66 วงแจ๊สและบอสซาโนวาจากกลุ่มศิลปินชาวบราซิล ในขณะที่เพื่อนในวัยเดียวกันชอบศิลปินชาวญี่ปุ่น และ แจนิส จอปลิน ต่อมาได้ธอสมัครเป็นนักจัดรายการวิทยุกะดึกประจำ HBC ซึ่งออกอากาศทั่วฮกไกโด
ช่วงปี 1970 ขณะที่เศรษฐกิจญี่ปุ่นเติบโตอย่างรวดเร็วทำให้มีรถยนต์พลุกพล่านเต็มถนน ทางการญี่ปุ่นเริ่มการปรับปรุงถนน ซึ่งทำให้การฝึกซ้อมร่วมกับวงและพอดีกับการที่เธอได้หมดสัญญากับสถานีวิทยุ รุ่นพี่ในวงได้แนะนำให้เธอไปร้องเพลงในสถานบันเทิงในย่านซุซุกิโนะ
เมื่อเรียนจบ เธอได้ทำงานที่ Yamaha Music Foundation ด้วยพรสวรรค์จากเสียงของเธอได้เข้าหูกับค่ายเพลง Philips Records เธอจึงได้รับการแนะนำให้ร่วมออดิชั่นด้วย
== ชีวิตคู่ ==
จุนโกะสมรสกับ เค็ง ซาโต นักแต่งเพลงชาวญี่ปุ่น ในปี 1979
== การต่อสู้กับมะเร็ง และ การเสียชีวิต ==
Tokyo Hive ได้รายงานว่า โอฮาชิ ได้รับการวินิจฉัยว่าเป็นมะเร็งหลอดอาหาร ในเดือนมีนาคม 2018 และเธอได้เอาชนะมะเร็งได้ในไม่นานนั้น
ต่อมาในปี 2023 เธอได้รับการวินิจฉัยว่าเป็นมะเร็ง หลอดอาหารทำให้แผนคอนเสิร์ตของเธอถูกยกเลิกทั้งหมด อาการของเธอทรุดลงอย่างมากในเดือนพฤศจิกายน จนถึงวันที่ 9 พฤศจิกายน ค.ศ. 2023 ด้วยอายุ 73 ปี และมีการประกาศอย่างเป็นทางการใน 11 พฤศจิกายน ค.ศ. 2023
โดยมีคำแถลงผ่านเว็ปไซต์ทางการว่า
แปล :
== อ้างอิง ==
บุคคลจากกิ่งจังหวัดโซราจิ
นักร้องหญิงญี่ปุ่น
สกรรจ์ รามบุตร

สกรรจ์ รามบุตร เป็นอดีตนักแสดงชายชาวไทยเชื้อสายอินเดีย
== ประวัติ ==
สกรรจ์ เป็นอดีตนักแสดงมากบทบาททั้งตัวประกอบ,คนดี,ตัวร้าย,และตลกขบขัน เข้าสู่วงการบันเทิงโดยมีภาพยนตร์เรื่องแรกคือเรื่อง พรุ่งนี้ก็สายเกินไป ออกฉายในปีพ.ศ.2522 และมีผลงานละครเรื่องแรก คนเริงเมือง ทางช่อง 3 ในปีเดียวกัน
สกรรจ์ รามบุตร เป็นชาวกรุงเทพมหานคร มีชื่อเล่นว่า ตุ๋ย เป็นลูกครึ่งไทย-อินเดีย ชื่อ สกรรจ์ รุจน์ รณภพ เป็นผู้ตั้งให้เมื่อครั้งแรกเริ่มงานแสดงในวงการบันเทิง และเป็นนักแสดงชายอีกท่านที่มีชื่อเสียง แม้ไม่ค่อยเป็นตัวเด่นแต่จะคุ้นเคยในบทบาทของตัวร้าย,เจ้าพ่อมาเฟีย,หรือหัวหน้าโจรที่มักไว้หนวดเป็นเอกลักษณ์, นอกจากนี้ยังเคยรับหน้าที่เป็นฝ่ายธุรกิจกองถ่าย (โปรดิวเซอร์) ให้กับภาพยนตร์เรื่อง ครูปิยะ ของค่าย แมวไทย โปรดักชั่น ที่ออกฉายในปีพ.ศ. 2527 ซึ่งเขาได้ร่วมแสดงบทของ ครูสายัณห์ ในภาพยนตร์เรื่องนี้ด้วยเช่นกัน
และการพลิกบทบาทในละครฟอร์มยักษ์เรื่อง ฟ้าใหม่ ช่อง 7 โดยรับบทเป็น พระเจ้ามังลอก
ต่อมายุคหลังหันมาเล่นละครบู๊แอคชั่นให้กับค่ายของ ฉลอง ภักดีวิจิตร ทางช่อง 7 สี อีกหลายเรื่อง
== ผลงาน ==
=== ภาพยนตร์ ===
พรุ่งนี้ก็สายเกินไป (2522)
ขุนโจร 5 นัด (2526)
ครูปิยะ (2527)
นางสาวกะทิสด (2527)
โสเภณีสงคราม (2527)
2 ฅน 2 คม (2528)
เนื้อคู่ (2528)
เขยเต็กกอ (2529)
โอวตี่ (2529)
โกยมหาสนุก (2529)
แว่นวิเศษ (2530)
ปีศาจสีเงิน (2531)
5 มนุษย์เหล็ก (2531)
อยู่กับยาย (2531)
เพชรพยัคฆราช (2531)
จุมพิตมัจจุราช (2531)
วังน้ำค้าง (2532)
แม่นาคอาละวาด (2532)
อ้อนรักแฟนเพลง (2532)
นักร้องคะนองปืน (2535)
บันทึกรักพุ่มพวง (2535) รับบท ธีระพล แสนสุข
ศยามล (2538)
=== ละครโทรทัศน์ ===
คนเริงเมือง รับบท หมอสมประสงค์ (2522) ช่อง 3
ล่าสุดขอบฟ้า (2545) ช่อง 7
ฝนใต้ (2546) ช่อง 7
มาทาดอร์ (2547) ช่อง 7
ฟ้าใหม่ รับบท พระเจ้ามังลอก (2547) ช่อง 7
ขิงก็รา ข่าก็แรง (2549) ช่อง 7
ชุมแพ (2550) ช่อง 7
ทอง 9 (2551) ช่อง 7
=== ละครชุด ===
พิภพมัจจุราช 2538
== อ้างอิง ==
นักแสดงชาวไทย
คอร์ตนีย์ ค็อกซ์

คอร์ตนีย์ เบส ค็อกซ์ (Courteney Bass Cox; เกิด 15 มิถุนายน ค.ศ. 1964) เป็นนักแสดงหญิงและผู้ผลิตภาพยนตร์ชาวอเมริกัน เธอโด่งดังและเป็นที่รู้จักจากการแสดงบท "โมนิกา เกลเลอร์" ในซิตคอมเรื่อง เฟรนส์ (1994–2004) ทางช่องเอ็นบีซี ที่ทำให้เธอได้รับรางวัลแซกอวอร์ดส์ ในปี 1996 และแสดงบท "เกล เวทเธอส์" ในภาพยนตร์ชุด หวีดสุดขีด (1996–2023) โดยเธอเป็นนักแสดงเพียงคนเดียวที่ปรากฏตัวในภาพยนตร์ชุดเรื่องดังกล่าวครบทั้ง 6 ภาค ก่อนที่ได้รับการเสนอชื่อเข้าชิงรางวัลลูกโลกทองคำ จากละครชุดเรื่อง คูการ์ ทาวน์ (2009–2015) ที่นอกจากเธอจะเป็นผู้อำนวยการสร้างแล้ว เธอยังรับหน้าที่แสดงนำและกำกับการแสดงด้วยตนเองด้วย
ผลงานการแสดงของเธอในภาพยนตร์เรื่องอื่นๆ ที่โด่งดังเช่น ฮีแมน เจ้าจักรวาล (1987), เอซ เวนทูร่า นักสืบซุปเปอร์เก๊ก (1994) และ มหัศจรรย์นิทานก่อนนอน (2008)
==อ้างอิง==
แมรี แอลฟินสโตน เลดีแอลฟินสโตน

แมรี แอลฟินสโตน เลดีแอลฟินสโตน (Mary Elphinstone, Lady Elphinstone) เกิดเมื่อวันที่ 30 สิงหาคม 2426 เป็นธิดาคนที่ 2 ใน คอลด โบวส์-ลีออน เอิร์ลที่ 14 แห่งสตราธมอร์และคิงฮอร์น และ เซซิเลีย โบวส์-ลีออน เคาน์เตสแห่งสตราธมอร์และคิงฮอร์น  เธอมีพี่น้องร่วมบิดามารดาดังนี้
ไวโอเลท โบวส์-ลีออน
แพทริก โบวส์-ลีออน เอิร์ลที่ 15 แห่งสตราธมอร์และคิงฮอร์น
จอห์น โบวส์-ลีออน
อเล็กซานเดอร์ โบวส์-ลีออน
เฟอร์กัส โบวส์-ลีออน
โรส เลเวนสัน-โกเวอร์ เคาน์เตสแกรนด์วิลล์
ไมเคิล โบวส์-ลีออน
เอลิซาเบธ โบวส์-ลีออน
เดวิด โบวส์-ลีออน
เธอป็นพระเชษฐภคินีใน สมเด็จพระราชินีเอลิซาเบธ พระราชชนนี พระราชมาตุฉา (ป้าฝ่ายแม่ใน) ใน สมเด็จพระราชินีนาถเอลิซาเบธที่ 2 แห่งสหราชอาณาจักร กับ เจ้าหญิงมาร์กาเรต เคาน์เตสแห่งสโนว์ดอน
== ครอบครัว ==
เลดีแมรีแต่งงานกับซิดนีย์ แอลฟินสโตน ลอร์ดที่ 16 แอลฟินสโตน (พ.ศ. 2412-2498) เมื่อวันที่ 24 กรกฎาคม พ.ศ. 2453 ในเวสต์มินสเตอร์ ลอร์ดแอลฟินสโตนได้รับมรดกมากมาย ซึ่งบางส่วนอยู่ในตระกูลตั้งแต่รัชสมัยของ พระเจ้าเดวิดที่ 2 แห่งสกอตแลนด์ เขาดำรงตำแหน่งผู้ว่าการธนาคารแห่งสกอตแลนด์ ทั้งคู่มีลูกห้าคน
ในปี 2480 เธอเข้าร่วมพิธีราชาภิเษกของ สมเด็จพระเจ้าจอร์จที่ 6 แห่งสหราชอาณาจักร กับ สมเด็จพระราชินีเอลิซาเบธ พระราชชนนี ซึ่งเป็นพระขนิษฐาและพระเทวัน (น้องเขย) โดยเธอนั่งข้าง เจ้าฟ้าหญิงเอลิซาเบธ พระภาคิไนย และเธอยังเป็นแขกในงานอภิเษกสมรสของ เจ้าฟ้าหญิงเอลิซาเบธ กับ ฟิลิป เมานต์แบ็ตเทน ในปี 2490
เลดีแอลฟินสโตน ถึงแก่กรรมลงเมื่อวันที่ 8 กุมภาพันธ์ 2504 สิริอายุได้ 77 ปี โดยเธอถึงแก่กรรมลงในเดียวกันกับ เดวิด โบวส์-ลีออน น้องชายของเธอ
== อ้างอิง ==
"Lady Elphinstone". The New York Times. 9 February 1961. Retrieved 17 April 2020.
"ELPHINSTONE DIES; SCOTTISH LORD, 86; Brother-in-Law of the Queen Mother, Sixteenth Holder of Title, Was Sportsman". The New York Times. 29 November 1955. Retrieved 17 April 2020.
"The Queen Mother in pictures". The Daily Telegraph. Retrieved 17 May 2018.
"PRINCESS MARGARET A GODMOTHER". AP Archive. 19 February 1948. Retrieved 11 October 2022.
"MRS. TRELAWNEY GAYER". The New York Times. 27 June 1970. ISSN 0362-4331. Retrieved 11 October 2022.
"Jean Woodroffe, lady-in-waiting – obituary". The Telegraph. 15 December 2017. ISSN 0307-1235. Retrieved 11 October 2022.
"Wedding of Princess Elizabeth and Philip Mountbatten".
บุคคลที่เกิดในปี พ.ศ. 2426
บุคคลที่เสียชีวิตในปี พ.ศ. 2504
ตระกูลโบวส์-ลีออน
เลดี
เดเอ็ฟเบ-โพคาล 2023 รอบชิงชนะเลิศ

การแข่งขัน เดเอ็ฟเบ-โพคาล 2023 รอบชิงชนะเลิศ เป็นการตัดสินหาผู้ชนะของ เดเอ็ฟเบ-โพคาล ฤดูกาล 2022–23, ฤดูกาลที่ 80 ของฟุตบอลถ้วยหลักของเยอรมนี. นัดนี้ลงเล่นไปเมื่อวันที่ 3 มิถุนายน ค.ศ. 2023 ที่สนาม โอลึมเพียชตาดิโยน ใน เบอร์ลิน.
แมตช์นี้เป็นการพบกันระหว่าง แอร์เบ ไลพ์ซิช, แชมป์เก่า และ ไอน์ทรัคท์ฟรังค์ฟวร์ท
ผู้ชนะจะได้เป็นเจ้าภาพ ครั้งในปี ค.ศ. 2023 ของ เดเอ็ฟเอ็ล-ซูเพอร์คัพ ที่ช่วงเริ่มต้นของฤดูกาลหน้า, และจะเผชิญหน้ากับทีมแชมเปียนของ ฉบับฤดูกาล 2022–23 ของ บุนเดิสลีกา, เว้นแต่ว่าทีมเดียวกันจะคว้าแชมป์บุนเดสลีกาและเดเอ็ฟเบ-โพคาล, โดยจบ ดับเบิ้ล. ในกรณีนั้น, รองแชมป์บุนเดสลีกาจะได้ตำแหน่งและเป็นเจ้าภาพแทน. ผู้ชนะของเดเอ็ฟเบ-โพคาลจะได้รับคุณสมบัติโดยอัตโนมัติสำหรับรอบแบ่งกลุ่มของ ฉบับฤดูกาล 2023–24 ของ ยูฟ่ายูโรปาลีก. อย่างไรก็ตาม, หากผู้ชนะผ่านเข้ารอบ ฉบับฤดูกาล 2023–24 ของ ยูฟ่าแชมเปียนส์ลีก ผ่านตำแหน่งในบุนเดสลีกาแล้ว, ตำแหน่งนั้นจะตกเป็นของทีมใน อันดับที่หก และของลีก ยูฟ่ายูโรปาคอนเฟอเรนซ์ลีก ตำแหน่งรอบเพลย์ออฟจะตกเป็นของทีมอันดับที่เจ็ด.
==ทีม==
ในตารางด้านล่างนี้, คู่ชิงชนะเลิศนับตั้งแต่ปี ค.ศ. 1943 จะเป็นยุคทสชัมเมอร์โพคาล, ตั้งแต่ปี ค.ศ. 1953 จะเป็นยุค เดเอ็ฟเบ-โพคาล.
==เส้นทางสู่รอบชิงชนะเลิศ==
เดเอ็ฟเบ-โพคาล เริ่มต้นกับ 64 ทีมในการแข่งขันรูปแบบถ้วยน็อคเอาต์ตกรอบเดียว. มีทั้งหมดห้ารอบนำหน้าก่อนถึงนัดชิงชนะเลิศ. แต่ละทีมถูกจับสลากพบกับทีมอื่น, และผู้ชนะหลังจบ 90 นาทีจะได้ผ่านเข้ารอบ. ถ้าเสมอกัน, 30 นาทีของ การต่อเวลาพิเศษ จะได้ลงเล่น. ถ้าผลการแข่งขันยังคงระดับอยู่, การดวลลูกโทษ จะเป็นวิธีที่นำมาใช้ในการตัดสินหาทีมชนะเลิศ.
หมายเหตุ: ผลการแข่งขันด้านล่างนี้, ผลของทีมที่เข้าชิงชนะเลิศจะขึ้นเป็นตัวเลขแรก (H: เหย้า; A: เยือน).
==แมตช์==
===รายละเอียด===
{| width=92%
|-
|
|
|}
{| width="100%"
|valign="top" width="40%"|
|valign="top"|300px
|valign="top" width="50%"|
|}
==ดูเพิ่ม==
เดเอ็ฟเอ็ล-ซูเพอร์คัพ 2023
ฟุตบอลในเบอร์ลิน
==หมายเหตุ==
==อ้างอิง==
==แหล่งข้อมูลอื่น==
2023
ฟุตบอลถ้วยเยอรมันในฤดูกาล 2022–23
ยูเอสเอส เล็กซิงตัน (CV-2)

{|
|}
ยูเอสเอส เล็กซิงตัน (USS Lexington: CV-2) เป็นเรือบรรทุกอากาศยานของกองทัพเรือสหรัฐอเมริกา ในสมัยสงครามโลกครั้งที่สอง โดยเป็นส่วนหนึ่งของเรือบรรทุกเครื่องบินชั้นเล็กซิงตัน เดิมทีได้รับการออกแบบให้เป็นเรือลาดตระเวนประจัญบาน เธอถูกดัดแปลงให้เป็นหนึ่งในเรือบรรทุกอากาศยานลำแรกของกองทัพเรือในระหว่างการก่อสร้างเพื่อให้เป็นไปตามข้อกำหนดของสนธิสัญญานาวิกวอชิงตันในปี ค.ศ. 1922
== ดูเพิ่ม ==
เรือบรรทุกเครื่องบินชั้นเล็กซิงตัน
== อ้างอิง ==
== แหล่งข้อมูลอื่น ==
เรือบรรทุกเครื่องบินชั้นเล็กซิงตัน
เรือลาดตระเวนประจัญบานชั้นเล็กซิงตัน
เรือที่ต่อในสหรัฐ
เรือในสังกัดกองทัพเรือสหรัฐ
เรือบรรทุกอากาศยาน
เรือลาดตระเวนประจัญบาน
ล
ล
ล
เรือในสงครามโลกครั้งที่สอง
ล
ล
ล
เรือในสงครามโลกครั้งที่หนึ่ง
เรืออับปางในสงครามโลกครั้งที่สอง
เรืออับปางในทะเลคอรัลระหว่างสงครามโลกครั้งที่สอง
เรือบรรทุกอากาศยานที่ถูกจมโดยเครื่องบิน
เรือที่ถูกจมโดยเครื่องบินญี่ปุ่น
มาร์กาเร็ต โรดส์

มาร์กาเร็ต โรดส์ (Margaret Rhodes) เกิดเมื่อวันที่ 9 มิถุนายน 2468 ณ เวสต์มินสเตอร์ ลอนดอน สหราชอาณาจักร เป็นธิดาคนเล็กใน ซิดนีย์ แอลฟินสโตน ลอร์ดที่ 16 แอลฟินสโตน และ แมรี แอลฟินสโตน เลดีแอลฟินสโตน เธอเป็นพระภาคิไนยใน สมเด็จพระราชินีเอลิซาเบธ พระราชชนนี พระญาติชั้นแรกใน ควีนเอลิซาเบธที่ 2 และด้วยความที่เธอมีอายุมากกว่าสมเด็จพระราชินีนาถเอลิซาเบธที่ 2 ราว 1 ปี ส่งผลให้เธอมัศักดิ์เป็น พระราชมาตุจฉา (ป้าฝ่ายแม่) ใน ชาลส์ที่ 3  รัชกาลปัจจุบัน
มาร์กาเร็ต แอลฟินสโตนเกิดใน เวสต์มินสเตอร์ ลอนดอน โดยมี จอร์จที่ 6  พระมาตุลา (น้าเขย) เป็นพ่อทูลหัวของเธอ เธอและ สมเด็จพระราชินีนาถเอลิซาเบธที่ 2 มีความใกล้ชิดกันโดยสายเลือด ทำให้ทั้ง 2 สนิทกัน และด้วยวัยใกล้เคียงกัน เธอจึงเป็นพระสหายของสมเด็จพระราชินีนาถเอลิซาเบธที่ 2 ในช่วงสงครามโลกครั้งที่ 2 เธออาศัยอยู่ที่ปราสาทวินด์เซอร์ ใน พระราชวังบักกิงแฮม เธอเรียนหลักสูตรเลขานุการเมื่อวันที่ 20 พฤศจิกายน พ.ศ. 2490 เธอเป็นเพื่อนเจ้าสาวของ สมเด็จพระราชินีนาถเอลิซาเบธที่ 2 กับ อดีตดยุกแห่งเอดินบะระ
ในช่วงสงครามโลกครั้งที่ 2 เธอทำงานเป็นเลขานุการของ MI6 เธอยังดำรงตำแหน่งนางกำนัล และ ที่ปรึกษาส่วนพระองค์ใน สมเด็จพระราชินีเอลิซาเบธ พระราชชนนี ตั้งแต่ปี พ.ศ. 2534 จนกระทั่งพระองค์เสด็จสวรรคตในปี พ.ศ. 2545 ในวันเกิดปี 2543 โรดส์ได้รับการแต่งตั้งให้เป็นร้อยโทแห่งราชรัฐวิกตอเรีย (LVO) ในช่วงที่สมเด็จพระราชินีนาถเอลิซาเบธที่ 2 มีพระชนมพรรษาครบ 80 พรรษาในเดือนเมษายน พ.ศ. 2549 โรดส์ให้สัมภาษณ์กับบีบีซี โดยเธอกล่าวว่า สมเด็จพระราชินีนาถเอลิซาเบธที่ 2 ไม่มีพระบรมราชประสงค์สละราชสมบัติ โรดส์ปรากฏตัวในสารคดีเจ็ดเรื่องเกี่ยวกับสมเด็จพระราชินีนาถเอลิซาเบธที่ 2
เมื่อวันที่ 27 พฤศจิกายน พ.ศ. 2559 พระราชวังบัคกิงแฮม ยืนยันว่ามาร์กาเร็ต โรดส์ถึงแก่กรรมแล้วด้วยวัย 91 ปี เมื่อวันที่ 25 พฤศจิกายน หลังอาการป่วยไม่นาน สมเด็จพระราชินีนาถเอลิซาเบธที่ 2 เสด็จพระราชดำเนินพร้อมด้วย อดีตดยุกแห่งเอดินบะระ ดยุกแห่งยอร์ก เอิร์ลแห่งเวสเซกส์ เคาน์เตสแห่งเวสเซกส์ ดยุก และ ดัชเชสแห่งกลอสเตอร์ และ เลดีโอกิลวี ร่วมงานศพของเธอ
== ครอบครัว ==
มาร์กาเร็ต แอลฟินสโตน สมรสกับ เด็นนิส กราเวเนอร์ โรดส์ (พ.ศ. 2462-2524) ในวันที่ 31 กรกฎาคม พ.ศ. 2493 ซึ่งเขานักเขียนชื่อ โดยมีเจ้าหญิงมาร์กาเร็ตเป็นเพื่อนเจ้าสาว ทั้งคู่มีลูกสี่คน คือ
อันนาเบล โรดส์
วิกตอเรีย โรดส์
ไซมอน โรดส์
ไมเคิล โรดส์
== อ้างอิง ==
"Margaret Rhodes". Desert Island Discs. 3 June 2012. BBC Radio 4. Retrieved 18 January 2014.
"Index entry". FreeBMD. ONS. Retrieved 28 November 2016.
Knapton, Sarah (27 November 2016). "Queen's cousin and best friend Margaret Rhodes dies aged 91". The Daily Telegraph. Retrieved 28 November 2016.
Rhodes, Margaret (2012). The Final Curtsey: A Royal Memoir by the Queen’s Cousin. Birlinn. ISBN 978-1780270852.
Barry Neild; Nick Glass (5 June 2012). "How Diana's death turned queen into 'proper granny'". London: CNN. Retrieved 16 August 2013.
Grice, Elizabeth (13 April 2011). "Margaret Rhodes: The Queen's cousin". The Daily Telegraph. Retrieved 28 November 2016.
บุคคลที่เกิดในปี พ.ศ. 2468
บุคคลที่เสียชีวิตในปี พ.ศ. 2559
ตระกูลโบวส์-ลีออน
วัดเนินสูง (จังหวัดจันทบุรี)

วัดเนินสูง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองนารายณ์ อำเภอเมืองจันทบุรี จังหวัดจันทบุรี
วัดเนินสูงตั้งวัดเมื่อ พ.ศ. 2373 ผูกพัทธสีมาครั้งแรก เมื่อ พ.ศ. 2402 ได้รับพระราชทานวิสุงคามสีมาเมื่อวันที่ 4 กุมภาพันธ์ พ.ศ. 2519 เขตวิสุงคามสีมา กว้าง 20 เมตร ยาว 34 เมตร
อาคารเสนาสนะที่สำคัญ ได้แก่ อุโบสถหลังเก่า โครงสร้างก่ออิฐถือปูน หลังคาทรงจั่วเครื่องไม้มุงกระเบื้อง ไม่มีเครื่องลำยอง มีเฉลียงด้านหน้าและ ด้านหลัง ผนังก่ออิฐฉาบปูนเรียบ มีประตูทางเข้า-ออก ที่ด้านหน้าและด้านหลัง มีช่องหน้าต่างด้านละ 3 ช่อง บานประตูและบานหน้าต่างเป็นไม้ ภายในประดิษฐานพระประธานเป็นพระพุทธรูปก่ออิฐถือปูนลงรักปิดทอง ปางมารวิชัย และภาพจิตรกรรมฝาผนัง ฝีมือช่างพื้นบ้าน แสดงเรื่องพุทธประวัติ ทศชาติชาดก ต้นนารีผล โดยขุนกันทะราหะริรัฐเป็นผู้เขียน เริ่มลงมือวาดเมื่อวันที่ 3 พฤษภาคม พ.ศ. 2458 แล้วเสร็จเมื่อวันที่ 17 พฤษภาคม พ.ศ. 2460
เนื่องจากอุโบสถหลังเก่าทรุดโทรม จึงได้ก่อสร้างอุโบสถหลังใหม่ขึ้น เมื่อ พ.ศ. 2519 มีพิธีตัดสาแหรกลูกนิมิตเมื่อวันที่ 1 ธันวาคม พ.ศ. 2523
==อ้างอิง==
โบราณสถานในจังหวัดจันทบุรี
เนินสูง
วัดเนินสูง (จังหวัดตราด)

วัดเนินสูง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตะกาง อำเภอเมืองตราด จังหวัดตราด ปัจจุบันมีพระครูโอภาสพลากร เป็นเจ้าอาวาส
วัดเนินสูงประกาศตั้งวัดเมื่อวันที่ 9 มกราคม พ.ศ. 2325 และได้รับพระราชทานวิสุงคามสีมาเมื่อวันที่ 17 มกราคม พ.ศ. 2534 แต่วัดมีเจดีย์ย่อมุมไม้สิบสอง ซึ่งสัณนิษฐานว่าสร้างในสมัยพระเจ้าทรงธรรม มีบันทึกว่าพระครูโอภาสพลากร เป็นเจ้าอาวาสเป็นวัดในสมัยพระบาทสมเด็จพระพุทธยอดฟ้าจุฬาโลกมหาราช กรุงรัตนโกสินทร์
ด้านหน้าอุโบสถของวัดเนินสูงมีเจดีย์เก่าแก่ในสภาพชำรุดทรุดโทรม ใกล้พังทลาย 2 องค์ อยู่ติดรั้วรอบอุโบสถ มีป้ายบอกชื่อเจดีย์ไว้ด้านหน้าเจดีย์ทั้งสององค์ว่า เจดีย์ย่อมุมไม้ 12 สมัยรัตนโกสินทร์
==อ้างอิง==
เนินสูง
คาร์ล กุตซ์ลาฟฟ์

คาร์ล ฟรีดริช ออกุสต์ กุตซ์ลาฟฟ์ (Karl Friedrich August Gützlaff; 8 กรกฎาคม ค.ศ. 1803 - 9 สิงหาคม ค.ศ. 1851) เป็นมิชชันนารีนิกายลูเทอแรนชาวเยอรมันที่ไปยังตะวันออกไกล มีชื่อเสียงในฐานะหนึ่งในมิชชันนารีโปรเตสแตนต์กลุ่มแรกในกรุงเทพฯ (ค.ศ. 1828) และในเกาหลี (ค.ศ. 1832) เขายังเป็นมิชชันนารีนิกายลูเทอแรนคนแรกที่มายังประเทศจีนอีกด้วย
เขาทำหน้าที่เป็นล่ามให้กับคณะทูตอังกฤษในช่วงสงครามฝิ่นครั้งที่หนึ่ง กุตซ์ลาฟฟ์เป็น 1 ในมิชชันนารีนิกายโปรเตสแตนต์กลุ่มแรกในจีนที่สวมชุดแบบจีน
เขาได้รับเลือกให้เป็นสมาชิกของสมาคมปรัชญาอเมริกันในปี ค.ศ. 1839
== ประวัติ ==
เกิดในปือชึตแซ, พอเมอเรเนีย เขาฝึกงานทำอานม้าในชแชชิน แต่สามารถเข้าเรียนที่ Pädagogium ในฮัลเลอได้
สมาคมมิชชันนารีเนเธอร์แลนด์ส่งเขาไปที่ชวาในปี ค.ศ. 1826 ซึ่งที่นี่เขาเรียนภาษาจีน กุตซ์ลาฟฟ์ออกจากสมาคมในปี ค.ศ. 1828 และไปสิงคโปร์ก่อน จากนั้นไปกรุงเทพ กับเจค็อบ ทอมลิน จากสมาคมมิชชันนารีลอนดอน ที่ซึ่งเขาทำงานแปลพระคัมภีร์ไบเบิลเป็นภาษาไทย เขาเดินทางไปสิงคโปร์ช่วงสั้นๆ ในเดือนธันวาคม ค.ศ. 1829 ซึ่งเขาแต่งงานครั้งแรกกับมาเรีย นีเวลล์ มิชชันนารีชาวอังกฤษ ทั้งสองกลับมากรุงเทพฯ ในเดือนกุมภาพันธ์ ค.ศ. 1830 โดยพวกเขาทำงานเกี่ยวกับพจนานุกรมภาษาเขมรและภาษาลาว อย่างไรก็ตาม ก่อนที่งานจะเสร็จสิ้น มาเรียเสียชีวิตขณะคลอดบุตร โดยทิ้งมรดกไว้มากมาย กุตซ์ลาฟฟ์แต่งงานอีกครั้ง คราวนี้กับแมรี แวนสตอล ในปี ค.ศ. 1834 มาดามกุตซ์ลาฟฟ์คนที่ 2 บริหารโรงเรียนและสถานสงเคราะห์คนตาบอดในมาเก๊า
== อ้างอิง ==
ชาวเยอรมันในประเทศไทย
เรื่องพิศวง เด็กสาว และเทพลักซ่อน

เรื่องพิศวง เด็กสาว และเทพลักซ่อน  เป็นซีรีส์มังงะญี่ปุ่น แต่งเรื่องและวาดภาพโดยนูจิมะ เผยแพร่ในเว็บไซต์ยาวารากะสปิริตส์ของสำนักพิมพ์โชงากูกังตั้งแต่เดือนตุลาคม พ.ศ. 2562 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ มีการประกาศสร้างเป็นซีรีส์อนิเมะดัดแปลง
== สื่อ ==
=== มังงะ ===
ซีรีส์มังงะ เรื่องพิศวง เด็กสาว และเทพลักซ่อน แต่งเรื่องและวาดภาพโดยนูจิมะ เริ่มเผยแพร่ในเว็บไซต์ยาวารากะสปิริตส์ของสำนักพิมพ์โชงากูกังตั้งแต่วันที่ 18 ตุลาคม พ.ศ. 2562 สำนักพิมพ์โชงากูกังรวบรวมตีพิมพ์เป็นหนังสือมังงะรวมเล่ม (ทังโกบง) เล่มแรกวางจำหน่ายเมื่อวันที่ 10 เมษายน พ.ศ. 2563 วางจำหน่ายถึงเล่มที่ 5 เมื่อวันที่ 12 มกราคม พ.ศ. 2566
==== หนังสือมังงะ ====
=== อนิเมะ ===
มีการประกาศสร้างเป็นซีรีส์อนิเมะดัดแปลงในวันที่ 12 มกราคม พ.ศ. 2566
== การตอบรับ ==
ในปี พ.ศ. 2563 มังงะได้รับการเสนอชื่อในรางวัลมังงะถัดไปครั้งที่ 6 ในสาขาเว็บมังงะ
มังงะได้รับการแนะนำในปี พ.ศ. 2564 โดยอากิฮิโตะ สึกูชิ
== อ้างอิง ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2562
ซีรีส์อนิเมะที่สร้างจากมังงะ
เว็บคอมิกญี่ปุ่น
การ์ตูนญี่ปุ่นแนวเซเน็ง
มังงะของสำนักพิมพ์โชงากูกัง
เว็บคอมิกที่ได้รับการตีพิมพ์
สยามอินเตอร์คอมิกส์